CELEX: 62008TN0513
Language: fi
Date: 2008-11-25 00:00:00
Title: Asia T-513/08 P: Valitus, jonka Euroopan yhteisöjen komissio on tehnyt 25.11.2008 virkamiestuomioistuimen asiassa F-135/07, Smadja v. komissio, 11.9.2008 antamasta tuomiosta

21.2.2009   
            
            
               FI
            
            
               Euroopan unionin virallinen lehti
            
            
               C 44/50
            
         Valitus, jonka Euroopan yhteisöjen komissio on tehnyt 25.11.2008 virkamiestuomioistuimen asiassa F-135/07, Smadja v. komissio, 11.9.2008 antamasta tuomiosta
   (Asia T-513/08 P)
   (2009/C 44/88)
   Oikeudenkäyntikieli: ranska
   Asianosaiset
   
      Valittaja: Euroopan yhteisöjen komissio (asiamiehet: K. Herrmann ja D. Martin)
   
      Muu osapuoli: Daniele Smadja (New Delhi, Intia)
   Vaatimukset
   
               —
            
            
               Virkamiestuomioistuimen asiassa F-135/07 11.9.2008 antama tuomio on kumottava
            
         
               —
            
            
               Smadjan nostama kanne on hylättävä, ja
            
         
               —
            
            
               kukin osapuoli on velvoitettava vastaamaan kyseisessä oikeusasteessa ja virkamiestuomioistuimessa käydystä menettelystä aiheutuneista oikeudenkäyntikuluistaan.
            
         Oikeudelliset perusteet ja pääasialliset perustelut
   Komissio vaatii nyt käsiteltävänä olevalla kanteellaan, että se virkamiestuomioistuimen asiassa F-135/07, Smadja vastaan komissio, 11.9.2008 antama tuomio, jolla virkamiestuomioistuin kumosi 21.12.2006 tehdyn komission päätöksen, jolla kantajan palkkaluokaksi vahvistettiin ensimmäisessä oikeusasteessa A*15, taso 1, ensimmäisen oikeusasteen asiassa T-218/02, Napoli Buzzanca vastaan komissio, 29.9.2005 antaman tuomion seurauksena, on kumottava.
   Komissio vetoaa valituksensa tueksi yhteen valitusperusteeseen, joka koskee oikeudellista virhettä suhteellisuusperiaatteen tulkinnassa.
   Komissio väittää valitusperusteensa kolmessa osassa, että
   
               —
            
            
               suhteellisuusperiaatteeseen ei voida vedota silloin, kun palvelussuhteen ehdoissa, jollaisia ovat Euroopan yhteisöjen virkamiehiin sovellettavien henkilöstösääntöjen 3 ja 4 artikla, kielletään komissiota antamasta nimittämiskirjaa, jolla on taannehtiva vaikutus
            
         
               —
            
            
               suhteellisuusperiaate ei voi johtaa ensimmäisen oikeusasteen tuomioistuimen antaman tuomion oikeusvoiman kieltämiseen, ja
            
         
               —
            
            
               suhteellisuusperiaatteeseen ei voida vedota, kun palvelussuhteen sellaisten ehtojen mukaan, jollainen on Euroopan yhteisöjen virkamiehiin sovellettavien henkilöstösääntöjen liitteessä XIII olevan 5 artiklan 5 kohta luettuna yhdessä 46 artiklan 1 kohdan a alakohdan kanssa, nyt kyseessä olevassa tapauksessa palkkaluokan taso ei voi olla tasoa 1 korkeampi.